# Sent Laurenç de Chabruejol

Sent Laurenç de Chabruejol, fòrma supausada sens enquèsta locala, (Saint-Laurent-Chabreuges en francés) z-es una comuna auvernhassa situada dins lo departament del Naut Léger e la region d'Auvèrnhe-Ròse-Aups, ancianament d'Auvèrnhe.

## Geografia
### Perimètre delh territòri

Comunas confrontantas de Sent Laurenç (de) Chabruege :
| | Paulhac | Briude |
| Sent Baudeli | | |
| | Sent Just de Briude | Velha Briude |

## Toponimia

Non se sap se Chabruege e Sant Laurenç son lo mesme luòc dempueis l'origina. Lo diccionari topografic de Naut Léger fornís doàs dintradas diferentas e las mencions delh segond son tardivas. La prononciacion aproximativa z-es [san loɾan tʃa'bɾœʒə] a Mercuèr, [tsabɾɛdzə] pelh segond element a Graneirs; lo testimòni se demanda se sa prononciacion delh premèir element es pas francesa.

### Chabruege

Las fòrmas ancianas son : In villa Cabrogallo..., in aice Brivatense en 819, In vicaria Brivatensi, in villa quae dicitur Cabroiolo en 883, Villa Cabrogile en 911, De villa Cabrogilo en 924, Chabruegol en 1341, Castrum de Chabreuiols en 1387, Caprologium en 1479, La chastellenie de Chabreughol en 1511, Chabreghol, Chabraighol en 1632, Chabreuge en 1793.
Maugrat la prumèira fòrma, s'agís d'un nom en -ialon, gallic en tot cas per sa finala : luòc eissartat per crear un vialatge. Lo prumèir element, que fai pensar a chabra, a benleu una autra origina. Las finalas medievalas en -uèjol (grafiadas -eughol en auvernhàs), ambe darrèira sillaba atòna, pèrdon -l finala e s'acaban en [u] atòn. Mas l'auvernhàs modèrne pòt pas mai prononciar las vocalas finalas atònas coma -o e -i. La grafia es doncas probablament Chabruege. Una consonanta finala -s apareis en 1387, mas coma seriá muda de tota faiçon, sa preséncia es pas verificabla.

### Sent Laurenç

Las fòrmas ancianas son : Parrochia Sancti Laurentii prope Brivatam en 1429, Sainct-Laurent-près-Brioude en 1670, Chabreuge en 1793.
Sent Laurenç ven delh latin Laurentius, martir delh secle III (10 d'avost de 258), diague de la gleisa de Roma, que moriguèt sus una grilha segon un recit tardiu$^,$.

## Istòria

En 1789, Sent Laurenç de Chabruege fasiá partida de la província d'Auvernhe, de l'eleccion e subdelegacion de Briude e delh presidiau de Riam. Sa gleisa parochala, diocèsi de Sant Flor e archipreirat de Briude, èra delh vocable de Sant Blasi.

## Administracion

Lista delhs cònsols successius :
| Periòde | Periòde | Identitat |
| 2014 | (2026) | Gaston Farget |
| març de 2001 | 2014 | Régis Fargier |
| davant 1988 | ? | Georges Philis |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 247, totala: 259 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 225 | 174 | 223 | 256 | 234 | 263 | 312 | 293 | 309 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 283 | 250 | 256 | 211 | 235 | 214 | 196 | 195 | 194 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 200 | 188 | 162 | 165 | 162 | 170 | 153 | 130 | 104 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 103 | 104 | 131 | 186 | 271 | 243 | 250 | 243 | 237 251 |
| 2009 | 2010 |
| 230 245 | 233 248 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 252 abitants e la densitat èra de 30,47 ab/km².

## Ligams extèrnes

* Sent Laurenç de Chabruege sobelh site de l'Insee

## Nòtas e referéncias

* ↑ Institut d'Estudis Occitans, Comission Toponimica Occitana, Luòcs, basa de donadas de toponimia occitana. Cèrca «Sent Laurenç de Chabruejol».
* ↑ Enquèsta delh contributor en 2024
* ↑ Augustin Chassaing, Antoine Jacotin Dictionnaire topographique... de la Haute-Loire, 1907, p. 53 https://gallica.bnf.fr/ark:/12148/bpt6k392965/f102.item
* 1 2 Augustin Chassaing, Antoine Jacotin Dictionnaire topographique... de la Haute-Loire, 1907, p. 256 https://gallica.bnf.fr/ark:/12148/bpt6k392965/f305.item
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 610
* ↑ https://nominis.cef.fr/contenus/saint/1652/Saint-Laurent-de-Rome.html
* Portal d'Auvèrnhe